મુંબઈઃ મુંબઈમાં છેલ્લા ત્રણ દિવસમાં સતત ભારે વરસાદના કારણે નાગરિકોનું જીવન અસ્તવ્યસ્ત થઈ ગયું હતું. મુંબઈમાં 10 દિવસમાં 30 ઇંચ વરસાદ ખાબકતાં મુંબઈગરાની લાઇફલાઇન પાટા પરથી ઊતરી ગઈ હતી. પાલઘર, થાણે અને વસઈ જાણે ટાપુમાં ફેરવાઈ ગયાં હતાં. હાલમાં બુધવારથી વરસાદે વિરામ લીધો છે. વરસાદ બંધ થતાં ચોવીસ કલાકથી ઠપ થયેલી વિરારથી ભાયંદર સુધીની લોકલ ટ્રેનસેવાઓ પૂર્વવત્ થઈ ગઈ છે અને જનજીવન ફરી થાળે પડવા લાગ્યું છે. મુંબઈમાં અનરાધાર વરસાદથી છેલ્લા દસ દિવસમાં જ 864.5 મિલીમીટર પાણી વરસયું હતું.